陆游的《钗头凤》 红酥手,黄縢酒,满城春色宫墙柳; 东风恶,欢情薄, 一怀愁绪,几年离索, 错、错、错。 春如旧,人空瘦,泪痕红浥鲛绡透; 桃花落,闲池阁, 山盟虽在,锦书难托, 莫、莫、莫。 浪淘沙令 欧阳修 把酒祝东风,且共从容。 垂杨紫陌洛城东, 总是当时携手处,游遍芳丛。 聚散苦匆匆,此恨无穷。 今年花胜去年红。 可惜明年花更好,知与谁同。 临江仙 陈与义 忆昔午桥桥上饮,座中多是豪英 长沟流月去无声 杏花疏影里,吹笛到天明 二十馀年成一梦,此身虽在堪惊 闲登小阁眺新晴 古今多少事,渔唱起三更 临江仙 晏几道 梦后楼台高锁,酒醒帘慕低垂 去年春恨却来时 落花人独立,微雨燕双飞 记得小频初见,两重心字罗衣 琵琶弦上说相思 当时明月在,曾照彩云归